પંડિત મદનમોહન માલવીય રોડ પર MTNLની સામે આવેલી એક ટીચર્સ પેટ નામની પ્લેસ્કૂલના ગેટ પર MSEBનું નવા કેબલ નાખવાનું કામ ચાલી રહ્યું હોવાથી એક મોટો ખાડો ખોદીને રાખવામાં આવ્યો છે. પ્લેસ્કૂલનાં માલિક બિંદી ગડાએ મિડ-ડે LOCALને કહ્યું હતું કે ‘આમ તો સ્કૂલોમાં સમર-વેકેશન શરૂ થઈ ગયું છે, પરંતુ અમારી પ્લેસ્કૂલમાં સમર-કૅમ્પ ચાલુ હોવાથી બાળકો આવે છે. છેલ્લા ૧૫-૨૦ દિવસથી અમારી પ્લેસ્કૂલના ગેટની બરાબર સામે ખાડો ખોદીને મૂકી દીધો છે. હજી સુધી કોઈ કામ કરવા માટે આવ્યું નથી. મને ડર છે કે આ ખાડામાં કોઈ બાળક આવતાં-જતાં પડી જશે તો તેને ખૂબ ઈજા થશે.’